ai4bharat/Pralekha huggingface dataset:
प्रधानमंत्री कार्यालय
प्रधानमंत्री ने बांदीपुर और मुदुमलाई टाइगर रिजर्व का दौरा किया
प्रधानमंत्री श्री नरेन्द्र मोदी ने आज कर्नाटक और तमिलनाडु में बांदीपुर तथा मुदुमलाई टाइगर रिजर्व का दौरा किया। उन्होंने मुदुमलाई टाइगर रिजर्व में थेप्पाकडू हाथी कैंप का भी दौरा किया, जहां उन्होंने महावतों और कावड़ियों के साथ बातचीत की और हाथियों को खाना भी खिलाया। प्रधानमंत्री ने ऑस्कर विजेता वृत्तचित्र, “द एलिफेंट व्हिस्परर्स” में दिखाए गए हाथी पालकों के साथ बातचीत भी की।
ट्वीट्स की एक श्रृंखला में, प्रधानमंत्री ने कहा:
"सुंदर बांदीपुर टाइगर रिजर्व में सुबह का समय व्यतीत किया और भारत के वन्य जीवन, प्राकृतिक सुंदरता तथा विविधता की झलक देखी।"
"बांदीपुर टाइगर रिजर्व की कुछ और झलकियां।"
"मुदुमलाई टाइगर रिजर्व में भव्य हाथियों के साथ।"
"बोम्मी और रघु के साथ, अद्भुत बोमन और बेली से मिलकर बहुत खुशी हुई।"
प्रधानमंत्री कार्यालय ने ट्वीट किया:
"प्रधानमंत्री नरेन्द्र मोदी बांदीपुर और मुदुमलाई टाइगर रिजर्व जा रहे हैं।"
एमजी / एमएस /जेके/वाईबी
(
स्वास्थ्य एवं परिवार कल्याण मंत्रालय
कोविड 19 पर अपडेट
देश में कोविड-19 की रोकथाम, नियंत्रण और प्रबंधन के लिए भारत सरकार द्वारा राज्यों/ संघ शासित प्रदेशों के सहयोग से विभिन्न कार्य शुरू किए गए हैं। इन कार्यों की उच्चतम स्तर पर नियमित निगरानी की जा रही है।
माननीय राष्ट्रपति श्री रामनाथ कोविंद ने आज राज्यों/संघ शासित प्रदेशों के राज्यपालों और उपराज्यपालों के साथ वीडियो कॉन्फ्रेंस कर समाज के असहाय वर्गों पर ध्यान केंद्रित करते हुए कोविड-19 को फैलने से रोकने की तैयारियों की स्थिति, सामाजिक संगठनों/स्वयंसेवी संगठनों/निजी क्षेत्र की भूमिका और रेडक्रॉस की भूमिका पर विचार विमर्श किया।
माननीय प्रधानमंत्री श्री नरेन्द्र मोदी ने आज सुबह राष्ट्र को सम्बोधित करते हुए संकट की इस अनिश्चियपूर्ण घड़ी में देश द्वारा दर्शाए गए अभूतपूर्व अनुशासन और सामूहिकता की भावना की सराहना की। उन्होंने सामाजिक दूरी का महत्व दोहराया और प्रत्येक नागरिक से लॉकडाउन को लागू करने में सहायता करने का अनुरोध किया।
केंद्रीय स्वास्थ्य एवं परिवार कल्याण मंत्री डॉ हर्षवर्धन ने रोगियों और उनके परिजनों से अपील की कि वे डॉक्टरों और अन्य स्वास्थ्यकर्मियों के कार्य में बाधा नहीं उत्पन्न करें। उन्होंने देशभर में अग्रिम मोर्चे पर डटकर कार्य कर रहे कर्मियों के साथ हो रहे दुर्व्यवहार पर भी चिंता प्रकट की। उन्होंने कहा कि वे हमारे कोरोना वॉरियर्स हैं, जो कोविड-19 महामारी पर काबू पाने और इसे फैलने से रोकने के लिए निरंतर राष्ट्र की सेवा कर रहे हैं। उन्होंने कहा कि इन कर्मियों के योगदान की प्रधानमंत्री ने भी सराहना की है, क्योंकि अब तक कोविड-19 के 156 रोगी इस बीमारी से निजात पा चुके हैं।
स्वास्थ्य एवं परिवार कल्याण मंत्रालय ने 02 अप्रैल, 2020 को कोविड-19 के लिए प्रशिक्षण सामग्री के बारे में सभी राज्यों/संघशासित प्रदेशों को एक परामर्श भी जारी किया है, जो at https://www.mohfw.gov.in/pdf/AdvisoryforHRmanagement.pdf . पर उपलब्ध है । इसमें क्षमता निर्माण का प्रशिक्षण और फील्ड सर्विलांस, आइसोलेशन सुविधाओं के नैदानिक प्रबंधन, क्वारंटीन, मानसिक-सामाजिक देखभाल, लॉजिस्टिक्सऔर आपूर्ति श्रृंखला के प्रबंधन को मजबूती प्रदान करने के उपाय शामिल हैं।
इसके अतिरिक्त, एम्स की ओर से आईसीयू में देखरेख और वेंटीलेशन कार्यनीति के बारे में चिकित्सकों के लिए ऑनलाइन प्रशिक्षण और कोविड-19 रोगियों की देखरेख करने वाली नर्सों के लिए भी एक अन्य ऑनलाइन प्रशिक्षण आयोजित किया जा रहा है। इस प्रकार के सभी वेबिनार की सारणी स्वास्थ्य मंत्रालय की वेबसाइट: https://www.mohfw.gov.in/ पर उपलब्ध है।
अब तक, कोविड-19 के 2301मामलों की पुष्टि हो चुकी है और 56मौतें हुई हैं। 156 व्यक्तियों का इलाज किया जा चुका है/ स्वस्थ होने के बाद अस्पताल से छुट्टी दी जा चुकी है।
कोविड-19 से संबंधित तकनीकी मामलों के बारे में सभी प्रकार की विश्वसनीय और अद्यतन जानकारी, दिशानिर्देशों एवं परामर्शों के लिए कृपया नियमित रूप से : https://www.mohfw.gov.in/ देखें।
कोविड-19 से संबंधित तकनीकी प्रश्नों को technicalquery.covid19[at]gov[dot]inऔर अन्य प्रश्नों को ncov2019[at]gov[dot]inपर ई-मेल के माध्यम से भेजा जा सकता है ।
कोविड-19 के बारे में किसी भी प्रश्न के बारे में कृपया स्वास्थ्य एवं परिवार कल्याण मंत्रालय को हेल्पलाइन नम्बर : +91-11-23978046 या 1075  पर सम्पर्क करें। राज्यों/संघशासित प्रदेशों के हैल्पलाइन नम्बरों की सूचीhttps://www.mohfw.gov.in/pdf/coronvavirushelplinenumber.pdfपर भी उपलब्ध है।
पत्तन, पोत परिवहन और जलमार्ग मंत्रालय
बंदरगाह और समुद्री क्षेत्र में कौशल विकास पर कार्यशाला
शिपिंग मंत्रालय ने ग्रामीण विकास मंत्रालय के दीन दयाल उपाध्याय ग्रामीण कौशल योजना  के सहयोग से नई दिल्ली में आज बंदरगाह और समुद्री क्षेत्र में कौशल विकास पर एकदिवसीय कार्यशाला का आयोजन किया। कार्यशाला का उद्धाटन सचिव  श्री गोपाल कृष्ण और अंडमान एवं निकोबार से सांसद श्री विष्णु पद रे ने किया।
इस मौके पर शिपिंग मंत्रालय में सचिव गोपाल कृष्ण ने कहा कि बंदरगाह और समुद्री क्षेत्र में कौशल विकास से भारत के तटीय इलाकों का विकास होगा, बंदरगाह आधारित समृद्धि आएगी और विश्व को कुशल युवा उपलब्ध कराया जा सकेगा। भारत विश्व में नाविक उपलब्ध कराने वाला एक मुख्य आपूर्तिकर्ता है और अब बंदरगाह एवं समुद्री क्षेत्र में सभी तरह के कुशल लोगों का मुख्य आपूर्तिकर्ता बनना चाहता है। अंडमान एवं निकोबार से सांसद श्री विष्णु पद रे ने भी शिपिंग मंत्रालय की इन कोशिशों की सराहना की। कार्यशाला में बंदरगाह और समुद्री क्षेत्र में काम कर रहे कर्मचारी, प्रशिक्षण साझेदार और सरकारी संस्थान शामिल हुए। कार्यशाला में शिपिंग मंत्रालय द्वारा शुरू किए गए विभिन्न कौशल विकास कार्यक्रमों पर जोर दिया गया।
शिपिंग मंत्रालय ने 8 राज्यों और 3 केन्द्र शासित प्रदेशों  के 21 तटीय जिलों में कौशल अंतर अध्ययन कराया है, जिसका क्रियान्वयन किया जा रहा है।
सागरमाला डीडीयू-जीकेवाई  के जरिए अगले 3 वर्षों में हर साल हर जिले में 500 छात्रों को प्रशिक्षण दिया जाएगा। आंध्र प्रदेश और पश्चिम बंगाल के लिए परियोजना को मंजूरी दे दी गई है। पहले चरण में 2028 छात्रों का प्रशिक्षण शुरू हो गया है। 1917 को प्रशिक्षित किया गया है और 1128 छात्रों को रोजगार मिल गया है। 92 छात्र ओडिशा में प्रशिक्षण ले रहे हैं।
इस मौके पर वरिष्ठ अधिकारियों ने सागरमाला-डीडीयू जीकेवाई अभिसरण कार्यक्रम के पहले चरण में प्रशिक्षित प्रशिक्षुओं की सफलता को उजागर करने वाले प्रशंसा पत्र जारी किया। शिपिंग मंत्रालय ने भारत के 21 तटीय जिलों में कौशल अंतर अध्ययन भी जारी किया। यह रिपोर्ट और प्रशंसा पत्र Http://sagarmala.gov.in/project/coastal-community-development/report पर देखा जा सकता है।
राष्ट्रपति सचिवालय
राष्ट्रपति श्रीमती द्रौपदी मुर्मु इंदिरा गांधी राष्ट्रीय मुक्त विश्वविद्यालय के 36वें दीक्षांत समारोह में शामिल हुईं
राष्ट्रपति श्रीमती द्रौपदी मुर्मु ने आज  नई दिल्ली में इंदिरा गांधी राष्ट्रीय मुक्त विश्वविद्यालय  के 36वें दीक्षांत समारोह में शामिल हुईं और उसे संबोधित किया।
राष्ट्रपति ने इस अवसर पर अपने संबोधन में कहा कि कई विद्यार्थियों को उनके दायित्वों और परिस्थितियों के कारण उच्च शिक्षा प्राप्त करने में कठिनाई होती है। ऐसे विद्यार्थियों को शिक्षा प्रदान करने में इंदिरा गांधी राष्ट्रीय मुक्त विश्वविद्यालय जैसे संस्थान सहायता कर रहे हैं। उन्होंने कहा कि कई नियोजित/स्वरोजगार में संलग्न व्यक्ति अपने कौशल में वृद्धि के लिए इंदिरा गांधी राष्ट्रीय मुक्त विश्वविद्यालय से शिक्षा प्राप्त कर रहे हैं। उन्होंने कहा कि ऐसे 'अर्जक और शिक्षार्थी' दूरस्थ शिक्षा के माध्यम से शिक्षा प्राप्त कर अल्प-रोजगार से बाहर आ सकते हैं। राष्ट्रपति ने कहा कि इस प्रकार, दूरस्थ शिक्षा की व्यापक सामाजिक-आर्थिक उपयोगिता है। ऐसे विद्यार्थियों को दूरस्थ शिक्षा के माध्यम से उच्च शिक्षा प्रदान कर इंदिरा गांधी राष्ट्रीय मुक्त विश्वविद्यालय बहुत उपयोगी सेवा प्रदान कर रहा है।
राष्ट्रपति ने कहा कि इंदिरा गांधी राष्ट्रीय मुक्त विश्वविद्यालय ने 'उच्च शिक्षा तक पहुंच' को प्रोत्साहन प्रदान करने में सराहनीय भूमिका निभाई है। उन्होंने कहा कि विश्वविद्यालय ने दूर-दराज के क्षेत्रों, ग्रामीण क्षेत्रों और आर्थिक रूप से कमजोर समूहों के विद्यार्थियों को उच्च शिक्षा के अवसर प्रदान करने में महत्वपूर्ण भूमिका निभाई है। राष्ट्रपति मुर्मु ने कहा कि इंदिरा गांधी राष्ट्रीय मुक्त विश्वविद्यालय के शैक्षणिक कार्यक्रमों में सुगमता की सहायता से कई विद्यार्थियों ने अपने काम, परिवार और अन्य दायित्वों का प्रबंधन करते हुए उच्च शिक्षा प्राप्त की है।
राष्ट्रपति ने कहा कि शिक्षा के माध्यम से राष्ट्र निर्माण में इंदिरा गांधी राष्ट्रीय मुक्त विश्वविद्यालय की महत्वपूर्ण भूमिका है। उन्होंने कहा कि राष्ट्रीय शिक्षा नीति 2020 के अंतर्गत वर्ष 2035 तक उच्च शिक्षा में 50 प्रतिशत सकल नामांकन अनुपात प्राप्त करने का लक्ष्य रखा गया है। राष्ट्रपति ने कहा कि इंदिरा गांधी राष्ट्रीय मुक्त विश्वविद्यालय इस लक्ष्य को प्राप्त करने में बहुत महत्वपूर्ण योगदान दे रहा है।
राष्ट्रपति का पूरा अभिभाषण देखने के लिए कृपया यहाँ क्लिक कीजिये -
सूचना और प्रसारण मंत्रालय
सूचना और प्रसारण मंत्रालय मीडिया इकाइयों का पहला वार्षिक सम्मेलन आयोजित करेगा
सूचना और प्रसारण मंत्रालय 13 फरवरी, 2019 को नई दिल्ली के विज्ञान भवन में मीडिया इकाइयों का पहला सम्मेलन आयोजित कर रहा है। सम्मेलन के उद्घाटन सत्र की अध्यक्षता केन्द्रीय सूचना और प्रसारण तथा युवा मामले और खेल राज्य मंत्री  कर्नल राज्यवर्धन राठौड़ करेंगे।
सम्मेलन का उद्देश्य विभिन्न मीडिया इकाइयों के अंतर्गत कार्य कर रहे भारतीय सूचना सेवा के अधिकारियों को अखिल भारतीय स्तर पर एक स्थान पर लाने के लिए एक मंच प्रदान करना है, जहां वे उभरते हुए संचार प्रतिमानों के बारे में चर्चा कर सकें। इस सम्मेलन के जरिए मंत्रालय का उद्देश्य मीडिया इकाइयों के बीच मिलकर कार्य करने की भावना को मजबूत करना है, ताकि अंतिम मील तक जानकारी पहुंचाई जा सके। सम्मेलन में इसके अलावा संचार में नई प्रौद्योगिकी के इस्तेमाल के बारे में भी चर्चा होगी।
सम्मेलन में भाग लेने वाले प्रतिनिधि लक्षित श्रोता समूहों तक पहुंचने के लिए सोशल मीडिया के इस्तेमाल के तरीकों पर भी चर्चा करेंगे और भौगोलिक तथा सांस्कृतिक बाधाओं के सम्बन्ध में संचार की पहुंच को बढ़ाने के बारे में भी बातचीत करेंगे।
पृथ्वी विज्ञान मंत्रालय
मॉनसून दिल्ली सहित उत्तर-पश्चिम भारत की ओर बढ़ा
1. मॉनसून आगे बढ़ा
- दक्षिण-पश्चिम मॉनसून गुजरात के कुछ हिस्सों, पूर्वी राजस्थान के अधिकतर हिस्सों, पश्चिम राजस्थान के कुछ भागों, संपूर्ण हरियाणा, चंडीगढ़ और दिल्ली, पश्चिमी उत्तर प्रदेश और उत्तराखंड, हिमाचल प्रदेश और पंजाब के शेष भागों की ओर बढ़ गया है।
- मॉनसून की उत्तरी सीमा अक्षांश 210 उत्तर/देशांतर 600 पूर्व, अक्षांश 210 उत्तर/दक्षांश 650 पूर्व और वेरावल, अमरेली, अहमदाबाद, जोधपुर, बीकानेर तथा अक्षांश 290 उत्तर/दक्षांश 730 पूर्व से गुजरती है। 
- दक्षिण-पश्चिम मॉनसून के लिए उत्तर अरब सागर, गुजरात, राजस्थान और इस तरह पूरे देश में अगले दो तीन दिनों के दौरान आगे बढ़ने की परिस्थितियां अनुकूल हैं।
- छिटपुट स्थानों पर भारी वर्षा के साथ उत्तर-पश्चिम भारत में वर्षा
2. उत्तर-पश्चिम राज्यों में वर्षा की संभावना
उत्तर-पश्चिम राज्यों में हो रही वर्षा अगले दो-तीन दिनों तक जारी रहेगी। निम्नलिखित तालिका में अगले पांच दिनों के लिए तिथिवार भारी वर्षा की चेतावनी।
|
|
क्षेत्र
|
|
28 जून
|
|
29 जून
|
|
30 जून
|
|
01 जुलाई
|
|
02 जुलाई
|
|
जम्मू और कश्मीर
|
|
छिटपुट भारी से बहुत भारी
|
|
छिटपुट भारी
|
|
शून्य
|
|
शून्य
|
|
शून्य
|
|
हिमाचल प्रदेश
|
|
छिटपुट भारी से बहुत भारी
|
|
छिटपुट भारी
|
|
छिटपुट भारी
|
|
छिटपुट भारी
|
|
शून्य
|
|
उत्तराखंड
|
|
छिटपुट भारी
|
|
छिटपुट भारी
|
|
छिटपुट स्थानों पर भारी वर्षा के साथ कुछ स्थानों पर भारी वर्षा
|
|
छिटपुट स्थानों पर भारी वर्षा के साथ कुछ स्थानों पर भारी वर्षा
|
|
छिटपुट भारी
|
|
पंजाब
|
|
छिटपुट भारी से बहुत भारी
|
|
छिटपुट भारी
|
|
शून्य
|
|
शून्य
|
|
शून्य
|
|
हरियाणा
|
|
छिटपुट भारी
|
|
छिटपुट भारी
|
|
शून्य
|
|
शून्य
|
|
शून्य
|
|
पश्चिमी उत्तर प्रदेश
|
|
छिटपुट भारी
|
|
शून्य
|
|
छिटपुट भारी
|
|
छिटपुट भारी
|
|
शून्य
|
|
पूर्वी उत्तर प्रदेश
|
|
शून्य
|
|
शून्य
|
|
छिटपुट भारी
|
|
छिटपुट भारी से बहुत भारी
|
|
छिटपुट भारी
|
|
पश्चिमी राजस्थान
|
|
छिटपुट भारी
|
|
छिटपुट भारी
|
|
शून्य
|
|
शून्य
|
|
शून्य
|
|
पूर्वी राजस्थान
|
|
छिटपुट भारी से बहुत भारी
|
|
छिटपुट भारी से बहुत भारी
|
|
शून्य
|
|
शून्य
|
|
शून्य
रेखाचित्र-1 28 जून, 2018 को दक्षिण-पश्चिम मॉनसून की उत्तरी सीमा
विज्ञान एवं प्रौद्योगिकी मंत्रालय
सूचना सिद्धांत से क्वांटम सिद्धांत की गणितीय संरचना को पुनर्निर्मित किया गया
वैज्ञानिकों ने एक से अधिक उपतंत्रों से मिलकर बनी समग्र क्वांटम प्रणालियों की गणितीय संरचना का सैद्धांतिक तर्काधार ढूँढ़ लिया है।
सूक्ष्म विश्व में भौतिक घटनाओं का वर्णन करने वाले क्वांटम यांत्रिकी का सिद्धांत को 20 वीं शताब्दी की शुरुआत में ब्लैक-बॉडी रेडिएशन कर्व, फोटो विद्युतीय  प्रभाव जैसे प्रायोगिक अवलोकनों को समझाने के लिए उस समय विकसित किया गया था जब जर्मन भौतिक विज्ञानी मैक्स प्लैंक ने भौतिक प्रयोगों के माध्यम से यह प्रदर्शित किया था कि ऊर्जा, कुछ स्थितियों में भौतिक गुणधर्मों का प्रदर्शन कर सकती है। बाद में अल्बर्ट आइंस्टीन, नील्स बोहर, लुइस डी ब्रोगली, इरविन श्रोडिंगर और पॉल एम डिराक जैसे वैज्ञानिकों ने क्वांटम यांत्रिकी के लिए प्लैंक के सूक्ष्म दुनिया के सबसे सटीक गणितीय सिद्धांत को और समृद्ध किया । भौतिक रूप से प्रेरित अभिधारणाओं पर निर्मित अन्य भौतिक सिद्धांतों के विपरीत, क्वांटम यांत्रिकी अमूर्त गणितीय स्वयंसिद्ध धारणा के साथ शुरू होती है। उदाहरण के लिए, सापेक्षता के विशेष सिद्धांत  की दूसरी अभिधारणा कहती है कि कोई भी सूचना समान गति से तेजी से यात्रा नहीं कर सकती है, जबकि क्वांटम यांत्रिकी इस स्वयंसिद्ध धारणा के साथ शुरू होती है कि एक भौतिक प्रणाली की स्थिति को कॉम्प्लेक्स सेपरेबल हिल्बर्ट स्पेस में एक वेक्टर द्वारा वर्णित किया जाता है।
एक बेहतर भौतिक समझ के लिए उत्कंठित वैज्ञानिक अभी भी क्वांटम सिद्धांत की गणितीय संरचना को फिर से निर्मित करने के लिए निरंतर ऐसे प्रयास कर रहे हैं जो भौतिक रूप से प्रेरित अभिधारणाओं से शुरू होते हैं । पिछली शताब्दी की अंतिम तिमाही के दौरान, क्वांटम सूचना सिद्धांत का आगमन होना इस 'पुनर्निर्माण कार्यक्रम' के प्रति एक नए दृष्टिकोण को जोड़ता है।
हाल ही में, विज्ञान और प्रौद्योगिकी विभाग के एक स्वायत्त संस्थान, एस.एन. बोस नेशनल सेंटर फॉर बेसिक्स साइंसेज, कोलकाता के शोधकर्ताओं ने इस प्रयास में एक अति रोचक परिणाम स्थापित किया है। डॉ. माणिक बानिक और उनके समूह ने एक नए सूचना सिद्धांत, जिसे इनफार्मेशन कैजुएलिटी का सिद्धांत कहा जाता है, की यह देखने के लिए सहायता ली कि कई क्वांटम वस्तुओं को अपने में समाहित करने वाली समग्र क्वांटम प्रणाली के लिए किस तरह के विवरण स्वाभाविक रूप से अस्वीकृत होते हैं।
फिजिकल रिव्यू लेटर्स में प्रकाशित एक नवीनतम शोध लेख ने यह सिद्ध किया है कि विभिन्न गणितीय संभावनाओं के बीच क्वांटम संरचना नियम के चयन में सूचना करणीयता महत्वपूर्ण भूमिका निभाती है। वास्तव में, सूचना करणीयता  ऐसे किसी भी रचना नियम को अस्वीकार कर सकती है जो इस अर्थ में हमारी शास्त्रीय विश्वदृष्टि के करीब है कि परिणामी सिद्धांत केवल शास्त्रीय- रूप से समान सहसंबंधों [बेल स्थानीय सहसंबंधों  की अनुमति देगा । यह क्वांटम यांत्रिकी की गणितीय संरचना को प्राप्त करने में अन्य सिद्धांतों पर सूचना करणीयता को विजेता बनाता है । एसएनबीएनसीबीएस से डॉ. बनिक और उनके समूह द्वारा किया गया यह कार्य इस प्रकार क्वांटम थ्योरी की गणितीय संरचना के अनूठे भौतिक औचित्य को दर्शाता है।
पेपर लिंक:
आर के पात्रा ईटी एएल । सूचना करणीयता का सिद्धांत क्वांटम संरचना, को तर्कसंगत बनाता है  । फिजिकल रेव लेट। 130, 110202  [https://doi.org/10.1103/PhysRevLett.130.110202]
अन्य संदर्भ:
एम. पावलोवस्की ईटी एएल . एक भौतिक सिद्धांत के रूप में सूचना कारणता  , प्रकृति  461, 1101  [https://doi.org/10.1038/nature08400]
जॉन एस. बेल, ऑन द प्रॉब्लम ऑफ़ हिडन वेरिएबल्स इन क्वांटम, रेव. मॉड. फिजिक्स. 38, 447  [https://doi.org/10.1103/RevModPhys.38.447]
विद्युत मंत्रालय
पावरग्रिड ने बेंगलुरु में कोविड 19 टीकाकरण शिविर का आयोजन किया
भारत सरकार की महारत्न कंपनी पावरग्रिड कॉरपोरेशन ऑफ इंडिया  अपने कर्मचारियों और उनके परिवारों को कोविड-19 महामारी से बचाने के लिए देशभर में टीकाकरण अभियान चला रही है। टीकाकरण शिविर पावरग्रिड के सभी प्रतिष्ठानों में आयोजित किए जा रहे हैं।
टीकाकरण शिविर दक्षिणी क्षेत्र-II, क्षेत्रीय मुख्यालयों, बेंगलुरु में कर्मचारियों, आरएचक्यू, येलाहांका सब-स्टेशन, आरपीटी एचवीडीसी कार्यालय के आश्रित/गैर-आश्रित परिवार के सदस्यों तथा एएमसी फ्रंटलाइन योद्धाओं के लाभ लिए आयोजित किया गया।
मणिपाल अस्पताल, बेंगलुरु के सहयोग से टीके की लगभग 200 खुराकें दी गईं।
संचार एवं सूचना प्रौद्योगिकी मंत्रालय
ट्राई ने सेवा की गुणवत्ता पर विनियम की समीक्षा के लिए टिप्पणियां प्रस्तुत करने की तिथि बढ़ाई
भारतीय दूरसंचार नियामक प्राधिकरण ने 24-02-2023 को सेवागुणवत्ता  विनियम, 2023 की समीक्षा पर प्रारूप विनियम तथा इस विनियम के लिए प्रारूप दिशानिर्देश जारी किए थे। इस पर हितधारकों द्वारा टिप्पणियां प्रस्तुत करने की अंतिम तिथि 07-04-2023 थी।
टिप्पणियां प्रस्तुत करने के लिए समय बढ़ाने के संबंध में हितधारक और उद्योग संघ से प्राप्त अनुरोधों को ध्यान में रखते हुए प्रारूप नियमों तथा इस विनियमन के प्रारूप दिशानिर्देशों पर टिप्पणियां प्रस्तुत करने की अंतिम तिथि को 3 सप्ताह यानी 01 मई 2023 तक बढ़ाने का निर्णय लिया गया है।
टिप्पणियां इलेक्ट्रॉनिक रूप में हो तो अच्छा,श्री तेजपाल सिंह, सलाहकार ,ट्राई को ईमेल: adv-qos1@trai.gov.in पर भेजी जा सकती हैं। किसी भी स्पष्टीकरण के लिए श्री तेजपालसिंह, सलाहकार ,ट्राई से ईमेल: adv-qos1@trai.gov.in या टेलीफोन नंबर +91-11-2323-3602 पर संपर्क किया जा सकता है।
महिला एवं बाल विकास मंत्रालय
एनआईपीसीसीडी मुख्यालय ने 'खाद्य सुरक्षा और संरक्षा' पर एक ऑनलाइन जागरूकता कार्यक्रम का आयोजन किया
एनआईपीसीसीडी नई दिल्ली में 5 से 6 सितंबर 2023 तक 'खाद्य सुरक्षा और संरक्षा' पर एक ऑनलाइन जागरूकता कार्यक्रम आयोजित किया गया। कार्यक्रम में 85 प्रतिभागियों ने भाग लिया।
विज्ञान एवं प्रौद्योगिकी मंत्रालय
सोलर आयरनिंग कार्ट का श्रेय प्राप्त बालिका ने सीओपी-26 के दौरान दुनिया को स्वच्छ ऊर्जा की ओर बढ़ने के लिए प्रेरित किया
तमिलनाडु की 15 वर्षीय बालिका को ‘सोलर आयरनिंग कार्ट’ के विचार के लिए ‘अर्थ डे नेटवर्क राइजिंग स्टार 2021 ’ से सम्मानित किया गया था। उसने हाल ही में संपन्न सीओपी-26 के दौरान दुनिया का स्वच्छ ऊर्जा की ओर बढ़ने का आह्वान किया है।
कुमारी विनीशा उमाशंकर, तमिलनाडु के तिरुवन्नामलाई जिले की 10वीं कक्षा की छात्रा हैं उन्हें उनके मोबाइल आयरनिंग कार्ट के लिए भारत सरकार के विज्ञान और प्रौद्योगिकी विभाग के एक स्वायत्त निकाय, नेशनल इनोवेशन फाउंडेशन  - भारत द्वारा स्थापित डॉ. एपीजे अब्दुल कलाम इग्नाइट  पुरस्कार से सम्मानित किया गया था। यह मोबाइल आयरनिंग कार्ट जो स्टीम आयरन बॉक्स को बिजली देने के लिए सौर पैनलों का उपयोग करती है। विनीशा स्कॉटलैंड के ग्लासगो शहर में जलवायु परिवर्तन पर संयुक्त राष्ट्र फ्रेमवर्क कन्वेंशन  की पार्टियों के 26वें सम्मेलन में दिए गए उनके भाषण के लिए दुनिया में एक प्रेरणा बन गई है।
विनीशा ने कहा कि, “मैं यहां भविष्य के बारे में बोलने के लिए नहीं हूं, बल्कि मैं भविष्य हूं” उन्होंने दुनिया को नवीकरणीय ऊर्जा की ओर बढ़ने के लिए प्रोत्साहित करते हुए 2019 में नवाचार के साथ शुरू हुई यात्रा को ओर तेज करने का आह्वान करते हुए ऐसा कहा।
विनीशा के मोबाइल आयरनिंग कार्ट का प्रोटोटाइप स्ट्रीम आयरन बॉक्स को बिजली प्रदान करने के लिए सौर पैनलों का उपयोग करती है, जिसे नेशनल इनोवेशन फाउंडेशन  भारत द्वारा वर्ष 2019 में विकसित किया गया है।
सोलर आयरनिंग कार्ट का मुख्य लाभ यह है कि यह स्वच्छ ऊर्जा की ओर एक स्वागत योग्य बदलाव लाने के लिए आयरनिंग के लिए कोयले की जरूरत को समाप्त कर देती है। अंतिम उपयोगकर्ता अपनी दैनिक आय बढ़ाने के लिए इधर-उधर घूमकर लोगों को उनके घर सेवाएं दे सकते हैं। आयरनिंग कार्ट को सिक्के से संचालित जीएसएम पीसीओ, यूएसबी चार्जिंग प्वाइंट और मोबाइल रिचार्जिंग पर स्थापित किया जा सकता है, जिससे अतिरिक्त आय प्राप्त हो सकती है। यह कपड़ा प्रेसिंग के लिए लकड़ी का कोयला जलाने वाली लाखों गाड़ियों के लिए सौर ऊर्जा से चलने वाली आयरनिंग कार्ट के लिए एक स्वेदशी सौर ऊर्जा विकल्प है और इससे श्रमिकों और उनके परिवारों को लाभ मिल सकता है। इस उपकरण को सूर्य के प्रकाश के अभाव में प्री-चार्ज बैटरी, बिजली या डीजल चालित जनरेटर से भी विद्युत प्रदान की जा सकती है।
विनीशा के प्रयासों ने भारत को एक ऐसे राष्ट्र के रूप में सम्मानित किया है जो जलवायु परिवर्तन की समस्या के लिए अभिनव समाधान लाता है। प्रधानमंत्री श्री नरेन्द्र मोदी; ब्रिटेन के प्रधानमंत्री श्री बोरिस जॉनसन; संयुक्त राज्य अमेरिका के राष्ट्रपति श्री जो बाइडेन; द अर्थशॉट प्राइज के संस्थापक प्रिंस विलियम; श्री जॉन केरी, संयुक्त राज्य अमेरिका से जलवायु के लिए विशेष राष्ट्रपति दूत ; ड्यूक एंड डचेस ऑफ कैम्ब्रिज एवं प्रसिद्ध फिलेनथ्रोपिस्ट; श्री माइकल ब्लूमबर्ग जैसे प्रमुख विश्व नेताओं और अन्य लोगों के बीच वैश्विक प्रशंसा को आकर्षित किया है।
नवम्बर 2021 में ग्लासगो, स्कॉटलैंड में आयोजित सीओपी-26 शिखर सम्मेलन में ‘‘एक्सेलरेटिंग क्लीन टेक्नोलॉजी इनोवेशन एंड डिप्लॉयमेंट’’ पर विश्व नेता सम्मेलन के दौरान एक वक्ता के लिए नवम्बर 2019 में एनआईएफ के आईजीएनआईटीई पुरस्कार प्राप्त होने से शुरू हुई कुमारी विनीशा उमाशंकर की यात्रा
अधिक जानकारी के लिए तुषार गर्ग  से संपर्क किया जा सकता है।
वाणिज्य एवं उद्योग मंत्रालय
श्री पीयूष गोयल ने वाणिज्य एवं उद्योग मंत्री पद का कार्यभार संभाला
श्री पीयूष गोयल वाणिज्य एवं उद्योग मंत्री पद का कार्यभार संभालते हुए
केंद्रीय वाणिज्य एवं उद्योग और रेल मंत्री श्री पीयूष गोयल ने वाणिज्य एवं उद्योग मंत्री का कार्यभार संभाल लिया। उनके साथ पूर्व वाणिज्य एवं उद्योग मंत्री श्री सुरेश प्रभु भी थे।
इस अवसर पर श्री पीयूष गोयल ने कहा कि श्री सुरेश प्रभु जैसे विचारक का स्थान ग्रहण करते हुए वे बेहद अनुगृहित हैं और वे मंत्रालय के कार्य को आगे बढ़ाने का प्रयास करेंगे। उन्होंने कहा कि वाणिज्य और उद्योग से संबंधित सभी मामलों का अध्ययन करेंगे और तत्काल ध्यान देने की आवश्यकता वाले मुद्दों से निपटने के लिए खुद को तैयार करेंगे।
आर.के.मीणा/आरएनएम/एएम/आरके/एसकेपी–1335
स्वास्थ्य एवं परिवार कल्याण मंत्रालय
राज्यों/केंद्रशासित प्रदेशों को टीके की 22 करोड़ से अधिक खुराक प्रदान की गयी
राज्यों/केंद्रशासित प्रदेशों के पास अब भी टीके की 1.77 करोड़ से अधिक खुराक उपलब्ध हैं
राष्ट्रव्यापी टीकाकरण अभियान के तहत भारत सरकार राज्यों और केंद्रशासित प्रदेशों को नि:शुल्क कोविड टीके उपलब्ध कराकर उनकी मदद कर रही है। भारत सरकार राज्यों/केंद्रशासित प्रदेशों को टीकों की सीधी खरीद की सुविधा भी प्रदान कर रही है। जांच, बीमारी का पता लगाने, उपचार और कोविड उपयुक्त व्यवहार के साथ-साथ महामारी की रोकथाम और प्रबंधन के लिए टीकाकरण भारत सरकार की व्यापक रणनीति का एक अभिन्न स्तंभ है।
कोविड-19 टीकाकरण की तीसरे चरण की उदारीकृत और त्वरित रणनीति का कार्यान्वयन एक मई 2021 से शुरू हो गया है।
रणनीति के तहत, हर महीने केंद्रीय औषधि प्रयोगशाला  द्वारा मंजूरी प्राप्त किसी भी निर्माता के टीकों की 50% खुराक भारत सरकार द्वारा खरीदी जाएगी। भारत सरकार ये खुराक राज्य सरकारों को पूरी तरह से नि:शुल्क उपलब्ध कराना जारी रखेगी जैसा कि पहले से किया जा रहा था।
भारत सरकार ने अब तक राज्यों/केंद्रशासित प्रदेशों को कोविड टीके की 22 करोड़ से अधिक खुराक  मुफ्त श्रेणी और राज्यों द्वारा सीधी खरीद की श्रेणी के माध्यम से प्रदान की है। इसमें से कुल खपत  20,13,74,636 खुराक  है।
राज्यों/केंद्रशासित प्रदेशों के पास अब भी टीके की 1.77 करोड़ से ज्यादा  खुराक उपलब्ध हैं, जिन्हें दिया जाना बाकी है।
इसके अलावा एक लाख  खुराक प्रक्रियारत हैं और अगले तीन दिनों के भीतर राज्यों/केंद्रशासित प्रदेशों को दे दी जाएंगी।
विज्ञान एवं प्रौद्योगिकी मंत्रालय
विशेषज्ञों ने सरकारी कार्यक्रमों के साथ बेहतर संयोजन योग्य मानव संसाधन तैयार करने के लिए नई शिक्षा प्रणाली में लचीलेपन की आवश्यकता को रेखांकित किया
नई शिक्षा प्रणाली में नियमों को उदार परंतु पुख्ता रूप दिया जाना चाहिए ताकि यह बदलते समय के अनुरूप हो। राष्ट्रीय शिक्षा नीति 2020 की पृष्ठभूमि में तेज़ी से बदलती शिक्षा व्यवस्था पर आयोजित किए गए तकनीकि संवाद में विशेषज्ञों ने यह रेखांकित किया।
आजादी का अमृत महोत्सव मनाने के क्रम में प्रौद्योगिकी सूचना, पूर्वानुमान और आकलन परिषद  द्वारा आयोजित तकनीकि संवाद में एआईसीटीई के अध्यक्ष प्रोफेसर अनिल सहश्रबुद्धे ने कहा कि नई शिक्षा प्रणाली में शिक्षक की भूमिका एक सूत्रधार या नेविगेटर की तरह है,जो स्टार्टअप इंडिया, डिजिटल इंडिया, मेक इन इंडिया, स्किल इंडिया जैसे विभिन्न सरकारी कार्यक्रमों के साथ कदमताल करते हुए ऐसे मानव संसाधन के सृजन में मदद करे जो देश के विकास और प्रगति में अपना योगदान कर सके।
राष्ट्रीय शिक्षा नीति 2020 लागू हो चुकी है और अर्थव्यवस्था तथा देश के विकास एवं प्रगति में महत्वपूर्ण योगदान के लिए शिक्षा क्षेत्र में कई अहम बदलाव किए गए हैं। "प्रोफेसर सहश्रबुद्धे ने 'पहुंच, कभी भी,कहीं भी-एक नया शिक्षा प्रतिमान'विषय पर संवाद में अपने सम्बोधन में रेखांकित किया कि गुणवत्तापूर्ण शिक्षा को प्रोत्साहित करने और कठिनाइयों को दूर करने से छात्रों को अपने लिए बेहतर भविष्य के साथ-साथ देश की प्रगति और विकास के लिए अपनी क्षमता का भरपूर उपयोग करने में मदद मिल सकती है।
मानव संसाधन का सृजन शिक्षा जगत द्वारा किया जाता है। देश की अर्थव्यवस्था के विकास और प्रगति के साथ-साथ देश के नागरिकों के विकास और प्रगति के लिए सरकार द्वारा अनेकों सुधार किए गए और अनेक कार्यक्रम शुरू किए गए हैं।उन्होंने कहा कि शिक्षा क्षेत्र आवश्यक कौशल प्रदान करने के लिए महत्वपूर्ण है। यह एक राष्ट्रीय कार्यक्रमहै और इसके लिए सरकार और निजी क्षेत्र दोनों उत्तरदायी हैं।
टीआईएफ़एसी ने विज्ञान जगत और समाज की भलाई में विज्ञान और प्रद्योगिकी से जुड़े ज्ञान के प्रचार और प्रसार के लिए इस वर्ष तकनीकि संवाद कार्यक्रम की शुरुआत की है।
टीआईएफएसी के कार्यकारी निदेशकडॉ. प्रदीप श्रीवास्तवने शिक्षा क्षेत्र से संबन्धित कार्ययोजना पर अब तक टीआईएफएसी द्वारा किए गए कार्यों के बारे में विस्तार से बताया। टीआईएफएसी ने शिक्षा जगत के लिए प्रौद्योगिकी कार्ययोजना 2035 प्रस्तुत की है। उन्होंने कहा कि हमारी परिकल्पना कौशल विकास की है, ताकि भारतीय अर्थव्यवस्था की प्रगति और विकास के लिए रोजगार प्रदाताओंकी संख्या बढ़े न कि रोजगार तलाशने वालों की।